open-index/open-wikipedia-markdown huggingface dataset:
Bandera kan Tailandya

An **bandera kan Tailandya** (; RTGS: *thong trai rong*, nangangahulugan na 'tulong kolor na bandera') nagpapahiling nin limang horizontal stripes sa mga kolor pula, puti, asul, puti asin pula, na may asul na stripe sa tahaw na doble an lakbang kisa sa kada saro sa apat. Inadaptar an desenyo kaidtong Septyembre 28, 1917, segun sa royal decree na inisyu ni Rama VI. Poon kaidtong 2016, an aldaw na iyan iyo an nasyunal na aldaw kan importansya sa Tailandya na nagseselebrar kan bandera.

Pigsasabi na an mga kolor nagrerepresentar sa nasyon-relihiyom-hade, an bakong opisyal na motto kan Tailandya, pula para sa daga asin mga tawo, puti para sa mga relihiyon asin asul para sa monarkiya, an huri iyo an auspicious na kolor ni Rama VI. Sa pagdeklara kan hade nin gera sa Alemanya kaidtong Hulyo, an iba pignonotaran an bandera ngunyan na nagdadara nin parehong mga kolor siring kan sa Reyno Unido, Pransya, Rusya asin Estados Unidos.

## Toltolan
Emblema kan Tailandya

An **nasyunal na emblema kan Tailandya** () pig-aapod na ****** (RTGS transcription: Phra Khrut Pha; "Garuda bilang iyo an lunadan" (ni Vishnu)). An Garuda inadaptar bilang opisyal na nasyunal na emblema ni Vajiravudh (Rama VI) kaidtong 1911. Minsan siring, an mistikal na linalang nagin simbolo kan royalty kan Tailandya sa mga siglo. Piglaladawan an Garuda sa mga selyo, na piggagamit kan Hade asin kan Gobyerno kan Tailandya sa pag-authenticate kan mga opisyal na dokumento asin bilang saiyang pangenot na emblema.

An Garuda iyo an mitolohikal na linalang kan tradisyon na Hindu asin Buddhista. Segun sa mitolohiyang Hindu, an Garuda iyo an vahana (lunadan) kan dios na si Vishnu (Narayana). Nagtotobod an mga suanoy na mga hade kan Tailandya sa diosnon na paghahade, asin pigkokonsiderar ninda an saindang mga sadiri na inkarnasyon kan dios na si Narayana. Kaya baga, an Garuda nagin simbolo kan diosnon na poder asin awtoridad kan hade.

Pigtatampok man an Garuda sa nasyunal na eskudo kan Indonesya asin sa emblema kan syudad nin Ulaanbaatar.

## Toltolan
Bandera kan Kambodya

An **bandera kan [[Kambodya]]** 
(,  ; ) sa saiyang presenteng porma iyo an orihinal na inadaptar kaidtong 1989 asin indaptar giraray kaidtong 1993, pagkatapos kan Constitutuent Assembly election kaidtong 1993 asin restorasyon kan monarkiya kan Kambodya.

## Paglaladawan
Kaidtong 1993, an 1948 Cambodian flag inadaptar giraray. An presenteng Cambodian flag, kaiba an mga bandera kan Portugal, San Marino asin Spain, iyo an mga solamenteng apat na estado na nagtatampok nin edipisyo. Pula asin asul iyo an tradisyonal na kolor kan Kambodya.

## Toltolan
Aksidente nin Costa Concordia

Kan 13 Enero 2012, an nag'eedad na 8-taon na Costa Cruises luxury cruise *[[Costa Concordia]]* yaon sa pangenot kaini na ruta sa paglibot-libot sa Dagat Mediterraneo kan ini naglikaw  sa planadong ruta sa tungod kan Isola del Giglio, Tuscany, nagraning gayo sa isla, asin sa dai hinuhunang pangyari, nasi'si' an gilid kaini sa matatarom na kagagapoan. Nagresulta sa pagtagilid kaini asin paglubog kan sarong gilid, dangan nagaot sa nag'uuldot na gapo, asin sa nagngingirit na gilid, duman na luminaog an tubig. Anom na oras na pagkaramas-kamas kan mga nanonongdan sa pagligtas kan mga pasahero asin madara sa pampang, iyo man  giraray igwang nagkadirisgrasya: 33 katawo nagadan, 27 kaini pasahero, 5 an tripulante, asin ngapit may sarong paraligtas an nakadamay pang nagadan.

Sarong imbestigasyon an ginibo na nagturuhok sa kun anong mga pagkukulang sa prosedimyento na sinunod kan mga tripulante asin kapitan kan *Costa Concordia*, na si Francesco Schettino, na sinasabing naglayas amayon na gayo. An kapitan naghale binayaan an 300 na pasahero sa naglulubog na bapor, asin kadaklan sainda sinapwat nin mga helicopter asin mga barotong nagdurulok sa pagtabang. Si Schettino nakua kan Korte may kasa'lan nanggad sa kargong manslaughter asin sinentensyahan nin 16 taon sa preso. Maski dakukolon man na pagtutuyaw an ibinatikal sa kompanyang kagsadiri kaini na iyo an Costa Cruises asin an kopmpanyang kag'ama an Carnival Corporation, ini dai pinaatubang sa anoman na kargo kriminal.

An total na kalugihan sinapo bunga kan disaster na ini, kabarali diyan an  kompensayon sa mga biktima, pagpalataw, pagguyod asin pagbaraak bilang dyank na lang, pigtantyang nag'abot $2 bilyon, tolong beses kakostoso kan paggibo kaini na nag'abot $612 milyon. An Costa Cruises nagtangro nin kompensasyon sa mga pasahero {sagkod sa hangganan na  €11,000 an saro katawo) sa pagbayad sa mga danyos, kaiba an gasto sa plete; saro katolohan (1/3) an nag'ako kan itinangro' na kompensasyon.

## Toltolan
Phleng Chat Thai

An **"Phleng Chat Thai"** ( ) iyo an titulo kan nasyunal na awiton kan Tailandya, na inadaptar sa saiyang presenteng porma kaidtong Desyembre 10, 1939. Rinibayan iyan kan "Sansoen Phra Barami" kaidtong 1932, na nagdanay bilang royal anthem kan Tailandya. Kinomposo ni Phra Chenduriyang (Peter Feit) an melodiya, asin an mga kataga ginibo ni Luang Saranupraphan. An *Phleng chāt* () literal na kahulugan iyo an "nasyunal na awiton", iyo an terminong pangkagabsan para sa nasyonal na awiton. An termino iyo man an piggagamit tanganing magpanongod sa espesipikong kantang ini.
Rabus

An **rabus** o **rabos** sarong Bikolanong terminolohiya para sa tarabang na gibo o trabaho kan sarong komunidad. Haros kapareho kaini an tataramon saTagalog na "bayanihan". Inaapod man ining "**rabas**" basado sa diksyunaryong Bikol-Espanyol ni Fray Marcos de Lisboa.
Alexander Leslie-Melville, Lord Balgonie

Si **Alexander Leslie-Melville, Viscount Balgonie** (19. Nobyembre 1831 – 29. Agosto 1857) sarong Briton na soldados.

Siya dara niya an titulong Lord Balgonie bilang kortesiyang titulo; siya an matuang aki ni David-Leslie Melville, 8th Earl of Leven, 7th Earl of Melville. Siya nagsirbe bilang Grenadier Guards, asin nagadan kan 1857 resulta kan makuring paglaban sa Gera Crimea.

## Toltolan
* ''The Great Historic Families of Scotland: the Leslies of Leven'' (1887) by James Taylor
Gobyerno kan Tailandya

An **Gobyerno kan Tailandya**, o pormal na pig-aapod na **Royal Thai Government** (Abrv: RTG; , RTGS transcription: *Ratthaban Thai*, ), iyo an yunitaryong gobyerno kan Kahadean kan Tailandya. An nasyon na ini naglataw bilang modernong estadong nasyon pagkatapos kan pundasyon kan Dinastiyang Chakri asin an syudad kan Bangkok kaidtong 1782. An Rebolusyon kan 1932 nagdara nin katapusan sa absolutong monarkiya asin rinibayan iyan nin monarkiyang konstitusyonal.

## Toltolan
Bandera kan Myanmar

An **Bandera kan [[Myanmar|Republika kan Pagkaburunyog kan Myanmar]]** inadaptar kan Oktobre 21, 2010, iyo iyan an solamenteng banderang may tulong kolor sa Asya na naggamit nin mga kolor na pula, giyaw asin berde sa saiyang desenyo.

## Toltolan
Balitang Bicolandia

An **Balitang Bicolandia** (bilog na titulo: *GMA Regional TV Balitang Bicolandia*) sarong lokal na programa nin bareta sa telebisyon kan **GMA Regional TV** na pig-eere nin *live* kan **GMA Bicol** aroaldaw, puon Lunes sagkod Biernes, tuyong 5:10 nin hapon. Inot ining nadalan sa telebisyon kan Pebrero 1, 2021 hasta Agosto 30, 2024 kaiba an mga orihinal kaining *anchor* na sina Katherine Henry, Jessie Cruzat, asin Rhayne Palino. Sa ngunian, si Kate Delovieres an nagserbing *anchor* kaini.
Pasaporte kan Indonesya

An **pasaporte kan Indonesya** iyo an dokumento kan pagbyahe na inisyu kan Gobyerno kan Indonesya sa mga namamanwaan na Indonesya na nakaistar sa Indonesya o sa ibong na dagat. An pangenot na hawak nin gobyerno na may kinaaraman sa pag-isyu kan siring na pasaporte, pagsasaro, pagsayuma asin ibang may kinaaraman na bagay iyo an Directorate General of Immigration (*Direktorat Jenderal Imigrasi*) sa irarom kan Ministry of Law and Human Rights (*Kementerian Hukum dan HAM*). Dai pigmimidbid kan Indonesya an pagkakaigwa nin kadakol na pagkanamamanwaan para sa saiyang mga namamanwaan asin an siring na mga namamanwaan otomatikong nawawara an saindang pagkanamamanwaan na Indonesya kun an ibang pagkanamamanwaan an boluntaryong na-acquire. An mga espesyal na eksepsyon nagtotogot na an bàgong inaking namamanwaan na magkaigwa nin duwang nasyonalidad (kabali an Indonesya) sagkod na sa saiyang ikakagwalong kaaldawan pagkatapos kinakaipuhan niyang pinili kun arin sa duwang nasyunalidad an gusto niya. An pinakagurang pasaporte kan Indonesya igwa nin manlainlain na nasyunal na gamgam asin mga tanawon sa lambang pahina.

An pinakahuring bersyon kan pasaporte kan Indonesya enot na inanunsyo kaidtong Oktobre 30, 2014. An mga nahihiling na rebisyon kabali an:

# Kolor kan kobre: Bago an Oktobre 30, 2014, an ordinaryong pasaporte kan Indonesya inisyu na igwa nin kobre na kolor madiklom na berde mantang an pinakahuring bersyon iyo an berdeng turkesa (*hijau toska*).
# Eskudo: An eskudo yaon na ngunyan sa tahaw asin signipikanteng dakula kisa sa daan nang edisyon.
# Traduksyon (kobre sana): Solamenteng an 'passport' an naglataw na bilinggwal (Tataramon na Indones sa itaas asin. Ingles sa ibaba) mantang an phrase na 'Republik Indonesia' dai na natradusir sa 'Republic of Indonesia'.

Inanunsyo kan Directorate General of Immigration na an mga pasaporte na igwa nin balidad nin 10 taon makukua kan mga namamanwaan na Indones para sa edad na 17 o halangkaw pa poon Oktobre 12, 2002.

## Toltolan
Karl Landsteiner

Si **Karl Landsteiner**   (Hunyo 14, 1868 — Hunyo 26, 1943) iyo an sarong ipinangaki sa Awstriya na Amerikanong biologo, physician, asin immunologist. Siya nag-emigrate sa Nueva York kaiba an saiyang pamilya kaidtong 1923 para sa propesyonal na oportunidad, nagtatrabaho para sa Rockefeller Institute.

Nadistinguish niya an pangenot na grupo nin dugo kaidtong 1900, napa-urog niya an modernong sistema kan klasipikasyon kan mga grupo nin dugo gikan sa saiyang pagkamidbid sa presensya nin agglutinins sa dugo. Kaidtong 1937, kaiba si Alexander S. Weiner, mamidbidan ninda an Rhesus factor, na nakaya kan mga physician na magpalis nin dugo na mayo nin danyos sa buhay nin pasyente. Kaiba si Constantin Levaditi asin Erwin Popper, nadiskubre niya an polio birus kaidtong 1909. Naresibi niya an Premyo Aronson kaidtong 1926. Kaidtong 1930, naresibe niya an Premyo Nobel para sa Pisyolohiya asin Medisina. Siya posthumous na ginawadan nin Lasker Award kaidtong 1946, asin linadawan bilang iyo an ama kan medisina sa pagpalis nin dugo.

## Toltolan
The Phantom of the Opera (nobela)

An ***The Phantom of the Opera*** sarong nobela kan Pranses na parasurat na si Gaston Leroux. Ining ipinublikar bilang sarong seryal sa *Le Gaulois* poon 23 Septyembre 1909 hanggang 8 Enero 1910, asin pinaluwas sa pormang volume kan huring parte kan Marso 1910 ni Pierre Lafitte. An nobela katakin kan mga historikong pangyayari sa Paris Opera durante kan ika-siyam na siglo, asin nin sarong apokripal na saysay mapadapit sa paggamit kan kalabera kan dating estudyante kan ballet na si  Carl Maria von Weber sa produksyon na *[[Der Freischutz.]]*  Naging asensado ini sa manlainlain na entablado asin mga ginibong pelikula, pinakabantog digdi an 1925 na pelikula tampok si Lon Chaney asin ang 1986 musical ni Andrew Lloyd Webber.  

## Toltolan
The Client (nobela)

An ***The Client*** (1993) sarong legal na thriller na isinurat ni John Grisham, sarong Amerikanong parasurat, bugtak sa Memphis, Tennessee asin New Orleans, Louisiana. Ika-apat na nobela ini ni John Grisham.

## Toltolan
Selyo kan Myanmar

An **Selyo kan [[Myanmar|Republika kan Pagkaburunyog kan Myanmar]]** () iyo an nasyunal na emblema na piggagamit sa gabos na opisyal na dokumento kan gobyerno kabali an mga publikasyon. An selyo iyo an opisyal na simbolo, igwa nin State Seal Law asin mga Prinsipyo na dapit sa tamang paggamit kaiyan. Indaptar an emblema kaidtong taon na 2011.2011

## Toltolan
Kaba Ma Kyei

An **National Anthem** (; literal na "State Song") iyo an national anthem of Myanmar. Kompwesto ini nin duwang  parte; an enot na kabanga iyo an traditional Burmese style section, bago an pagliwat pasiring sa ikaduwang kabanga, an Western-style orchestra. Huli sa ikaduwang kabanga, kapwa an "National Anthem" asin an saiyang predecessor "Dobama Song" iyo an bantog bilang "****" (, ; literal na "Sagkod sa Katapusan kan Kinaban").

Sarong halawig nang tradisyon iyo an gabos na nagkakanta kan nasyunal na awiton minaduko' sa katapusan, bilang pagpahiling kan respeto sa nasyon.

### Tekstong danay pa poon 1989




## Toltolan
The Shape of Water (pelikula)

An ***The Shape of Water*** (2017) sarong pelikula na romantikong pantasya na tinokda ni Guillermo del Toro, asin sinurat ni Guillermo del Toro saka Vanessa Taylor. Ang mga artista na nagbida iyo sina Sally Hawkins, Michael Shannon, Richard Jenkins, Doug Jones, Michael Stuhlbarg, asin Octavia Spencer.  Bugtak sa 1962 sa Baltimore, Maryland, an pelikula nagsusunod sa sarong pulang *custodian* sa sarong laboratoryo kan gobyerno na may halangkaw na seguridad. Namoot an pulang custodian sa sarong nadakop na nilalang na arog sa tao, asin nagdesidir siya na tabangan an nilalang na magdulag sa kagadanan sa kamot kan sarong koronel.  Ang paggibo kan pelikula nangyari sa Ontario, Canada, poon Agosto sagkod Nobyembre 2016.
Unai Alba

**Unai Alba Pagadizabal** (namundag 19 Pebrero 1978 sa Oiartzun, Gipuzkoa, Basque Country) sarong Espanyol na dating propesyonal na footballer na nagkawat bilang goalkeeper.

## Panluwas na takod

* 
* 
*
Hansel asin Gretel

An **"Hansel asin Gretel"** sarong osipon na Aleman na tinipon ni Brothers Grimm asin tigpublikar kan 1812 bilang parte kan ''Grimm's Fairy Tales''.  Midbid man ini sa apod na **Little Step Brother and Little Step Sister.**

Si Hansel asin Gretel ay magtugang na binayaan sa kadlagan asin  nahulog sa kamot nin sarong aswang na nag-iistar sa sarong harong na gibo sa *gingerbread, cake,* asin dulse*.* An aswang, na may tuyo na kanibalismo, intension na patabaon si Hansel bago kakanon sa abot nin panahon. Siring, sinalbar ni Gretel an saiyang tugang sa paagi kan pagtulod sa aswang sa sadiring niyang orno, na ikinagadan kan aswang kun kaya sinda nakadulag.

Bugtak sa *medieval Germany,* an **"Hansel asin Gretel"** ginibo sa malainlain na midya, kaiba an opera,  ni Engelbert Humperdinck, na enot na gawi kan 1893.

## Toltolan
Rupiah kan Indonesya

An **rupiah**  (simbolo: **Rp**; kodigo nin kwarta: **IDR**) iyo an opisyal na kwarta kan Indonesya. Pig-iisyu iyan asin kontrolado kan Bank Indonesia. An saiyang ngaran ginuno sa katagang Sanskrito para sa pirak,  ().Kun minsan, an mga Indones impormal nindang piggagamit an katagang *perak* ("pirak" sa Indones) na nanonongod sa mga baryang rupiah. Pigbabanga an rupiah sa 100 sentimo (Indones: *sen*), minsan ngani an halangkaw na implasyon ginibong mayong halaga an gabos na mga barya na denomindo sa sentimo.

Ipinamidbid kaidtong 1946 kan mga nasyunalistang Indones na naglaban para sa katalingkasan, rinibayan kan kwarta an sarong bersyon kan Netherlands Indies gulden, na ipinamidbid durante kan okupasyon kan mga Hapones sa World War II. Sa saiyang amay na mga taon, ginamit an rupiah na kaiba an ibang mga kwarta, kabali an mga bàgong bersyon kan gulden na ipinamidbid kan mga Dutch. An kaislahan kan Riau asin an kabanga kan New Guinea na sakop kan Indonesya (*[[Irian Barat]]*) igwa kan saindang baryant kan rupiah sa nakaaging mga panahon, alagad an mga ini nagpasakop na sa nasyonal na rupiah kaidtong 1964 asin 1971 (hilingon rupiah kan Riau asin rupiah kan Solnopan na Irian).

## Toltolan
Qızılağac, Goychay

**Qızılağac** (pigbaybay man **Kyzylagach** asin **Kyzylagadzh**) sarong baryo asin munisipalidad sa Goychay Rayon kan Azerbaijan. May populasyon ini na 1,365. An munisipalidad binibilog kan mga baryo nin Qızılağac asin Molhacılı.

## Toltolan

* Qızılağac, Goychay at GEOnet Names Server
Kađenica

An **Smoke Cave or Kađenica** iyo sarong lungib na simbahan  na namumugtak sa baryo kan Dlijin harani sa Čačak sa toong pampang kan Zapadna Morava, sarong kilometro pataas hale sa Ovčar Banja, Serbya.

Kan rebelyong Hadži-Prodan (1814), an mga tawo naghipli sa sarong lungib. Nahanap kan mga Turko an saindang tagoan asin sinulo gamit an mga dagami saka kahoy, kaya gabos na-apos. An pangyayaring ini iyo man an nagtaong pangaran sa lungib. An mga tugos kinua kan 1936  asin inilubong sa duwang gapong sarcophagi. Sinda binugtak sa *altar apse* kan lungib na simbahan, sa representasyon   kan Krusipiksyon ni Hesus.

## Toltolan


## Panluwas na Takod

* Listahan kan mga lungib kan Serbya
Ovčar Banja

An **Ovčar Banja** sarong baryo asin ''spa'' na yaon sa siyudad nin Čačak, Serbya. harani sa Ovčar-Kablar Gorge sa kababan kan West Morava, ini inaapod na ***"Serbian [[Mount Athos]]"*** huli sa kadakulon na monasteryong yaon sa lugar na ini. Susog sa senso kan 2011, ini igwang populasyon na 122 residentes.

An mga monasteryo kan Vavedenje, Nikolje, Jovanje, Preobraženje, Sretenje, Svete Trojice, Blagoveštenje, Uspenije, Vaznesenje asin Ilinje nabuhay sa ampas ni sa laog nin dakol na siglo. An simbahan kan St. Sava asin an kuweba na simbahan na  Kađenica namumugtak man sa rehiyong ini.
Biometrikong pasaporte

An **biometrikong pasaporte** (midbid man bilang **e-pasaporte** o **digital passport**) iyo an tradisyonal na pasaporte na kinaagan nin elektronikong microprocessor chip na igwa nin biometrikong impormasyon na pwedeng gamiton tanganing i-authenticate an pagkamidbid kan paradara nin pasaporte.

Dakol na mga nasyon an naghihiro pasiring sa pag-isyu nin biometrikong pasaporte sa saindang mga namamanwaan. An Malasya iyo an enot na nasyon na nag-isyu nin biometrikong pasaporte kaidtong 1998. Kaidtong Desyembre 2008, 60 na nasyon an nag-isyu nin siring na pasaporte, na nagdakul sagkod sa labing 150 pag-abot kan 2019.

## Toltolan
Bukid Hiyori

An **Bukid Hiyori** (日和山（ひよりやま）*Hiyoriyama*) na nakamugtak sa Sendai, Prepekturang Miyagi, saro sa mga hababang marhay na bukid kan Hapon. Puon 1991 sagkod 1996, asin iyo man kan Abril 9, 2014, pagkapuaspuasi kan dolnop sa Tohoku, minidbid ini kan Geospatial Information Authority of Japan bilan "an pinakahababang bukid sa Hapon".

## Mga toltolan
Tambayokyok

An **tambayokyok** yaon sa pamilya nin **pholcidae** kan lawang araneomorph. An pamilyang Pholcidae igwa nin labi sa 1,800 na indibidwal na espesye nin pholcids, kabali an mga komun na midbid sa Ingles bilang **cellar spider**, **daddy long-legs spider**, **carpenter spider**, **daddy long-legger**, **vibrating spider**, **gyrating spider**, **long daddy**, asin **skull spider**. An pamilya, enot na linadawan ni Carl Ludwig Koch kaidtong 1850, binangâ sa 94 na genera.

## Toltolan
Maisy Stella

Si **Maisy Jude Marion Stella** (namundag Desyembre 13, 2003) sarong Kanadyanong parakanta asin aktres. Siya midbid sa saiyang pagbida komo si Daphne Conrad sa serye sa telebisyon musikal na  *[[Nashville (2012 TV serye)|Nashville]]* (2012–2018). Kan 2017, saiyang ibinungsod an solo niyang pangenot na kanta, "Riding Free", para sa soundtrack kan Dreamworks animation seryeng *[[Spirit Riding Free]]*.

## Buhay asin  karera
### 20032011: Kaamayi nin buhay
Si Maisy namundag kan Desyembre 13, 2003, sa Oshawa, Ontario. An saiyang mga magurang iyo sinda Marylynne asin Brad Stella, na pareho myembro kan country duo the Stellas, asin  siya may matuang tugang si Lennon Stella.

## Filmograpiya

## Toltolan

## Mga panluwas na takod
*
Gabinete I ni Vanhanen

An pinakaenot na **Gabinete ni Matti Vanhanen** iyo an Ika-69ng gobyerno nin Finlandya. An gabinete nakatukaw poon 24 
Hulyo 2003 abot 19 Abril 2007, asin an primer ministro iyo si Matti Vanhanen. An gobyerno binilog nin koalisyon nin tolong partido, an Centre Party, an Social Democratic Party, asin kan Swedish People's Party.

## Toltolan
Matti Vanhanen

Si **Matti Taneli Vanhanen** (; namundag 4 Nobyembre 1955) sarong Pines na politiko na nagsirbe bilang Primer Ministro nin Finlandya poon 2003 abot 2010. Siya man Chairman kan Centre Party asin Presidente kan Konseho Europeo kan 2006. Kan enot na mga taon siya sarong peryodista. Si Vanhanen aki ni propesor Tatu Vanhanen asin Anni Tiihonen.

## Karera
Si Vanhanen nagkuang kurso nin political science sa University of Helsinki, naggradwar Master of Social Sciences kan 1989. Siya Chairman kan  Centre Party Youth League poon 1980 abot 1983. Siya nagsirbe man na myembro sa Espoo City Council poon 1981 sundo 1984. Si Vanhanen dati nagtatrabaho bilang sarong peryodista. Siya nagin editor (1985–1988) asin editor-in-chief (1988–1991) sa lokal na peryodikong *Kehäsanomat*. Sa sarong kolum sa *[[Suomenmaa]]* (the Centre Party's organ), makuring kinondenar niya an *Baltic Star* pro-Estonia'ng independenyang hiron na demonstrasyon sa  Helsinki kan Hulyo 1985, na inapod niya an demonstrasyon "nanggagatong".

## Toltolan
Ion Perez

Si **Benigno Dungo Perez** (namundag: Nobyembre 27, 1990) bantog bilang si **Ion Perez**, iyo an Pilipinong aktor, modelo, asin host sa telebisyon. Bantog siya bilang an *Kuya Escort* sa *Misa Q and A segment* kan *[[It's Showtime]]*.

Saro siyang regular host sa ABS-CBN na pang-udtong variety show na *It's Showtime*.

## Kaamayi kan buhay
Si Perez an ika-11 sa 15 na magturugang na an saiyang ama sarong paramaneho nin dyipni asin an saiyang ina sarong paratinda nin *[[kakanin]]*. Segun sa iba niyang nakaaging intrevista, siya na-bully ka siya aki pa huli sa saiyang maniwang na hawak. Bilang kasimbagan, minotibar niya an saiyang sadiri na magin fit asin atamanon an saiyang sadiri.

Dati siyang nagtatabang sa saiyang magurang na maneharon an saindang manukan sa laog kan saod. Pagkatapos niyang magkaigwa nin pina-urog na kalamnan, si Perez parating nagtitinda na mayong badong pang-itaas tanganing magkaigwa nin kadakol na kostumer sa pwesto kan saiyang magurang.

## Personal na buhay
Kaidtong Oktobre 19, 2021, si Perez asin si Vice Ganda nagkaigwa nin sarong commitment ceremony sa The Little Vegas Chapel sa Las Vegas, Nevada. Kaidtong 2018, enot siyang naglataw sa *It's Showtime,* alagad dati nang nagtrabaho kaiba si Vice sa talk show kan huri na igwa nin titulo na *[[Gandang Gabi Vice]]*.

## Pilmograpiya
### Telebisyon

### Pelikula

## Toltolan
Pasaporte kan Singapur

An **pasaporte kan Singapur** iyo an dokumento sa pagbyahe asin pasaporte na pig-iisyu sa mga namamanwaan kan Republika kan Singapur. Pigtatawan kaiyan nin kakayahan an paradara na magluwas sa Singapur asin maglaog giraray sa Singapur na mayo nin kaulangan; magbyahe pasiring sa asin gikan sa ibang nasyon susog sa rekisitos para sa bisa; pigpasilitar an proseso kan pag-asegurar sa asistensya gikan sa opisyal kan konsular kan Singapur sa ibang nasyon, kun kinakaipuhan; asin maghagad nin proteksyon para sa paradara mantang yaon sa ibang nasyon.

Gabos na pasaporte pig-iisyu kan Immigration and Checkpoints Authority (ICA) sa ngaran kan Ministry of Home Affairs. Solamenteng an mga namamanwaan kan Singapur an mapupwedeng magkaigwa nin pasaporte.Balido an pasaporte sa laog nin sampolong taon. An pasaporte kan Singapur iyo an saro sa poderosong pasaporte sa kinaban, ibinugtak sa lugar bilang pinakapoderosong pasaporte sa nagkapirang mga okasyon. Kaidtong 2023, an pasaporte kan Singapur rinaggo na pinakapoderosong pasaporte sa kinaban, na may visa-free o visa on arrival na akses sa 194 na nasyon asin teritoryo.

Minsan siring, an pasaporte kan Singapur bantog na target para sa mga paragibo nin pekeng pasaporte huli sa saiyang relatibong liberal na rekisitos sa visa para sa mga Singapuriano asin an tendensiya para sa opisyal nin imigrasyon tanganing ma-clear nin marikas an mga paradara kan pasaporte kan Singapur. Bilang kasimbagan, an ICA nag-adaptar nin nagkapirang measures tanganing madakop an suspek, kabali an pagdugang nin digital na ladawan asin espesyal na tinta poon kan Oktobre 1999, asin magkonbertir sa biometrikong pasaporte poon kan Agosto 2006.

## Toltolan
Karl Singer

Si **Karl Kenneth Singer** (namundag: Oktobre 12, 1943) iyo an dating Amerikanong parakawat nin futbol na nagkawat sa tulong seasons kaiba an Boston Patriots kan American Football League (AFL). Ni-draft siya kan Boston Patriots sa enot na round kan 1966 American Football League Draft. Ni-draft man siya kan Cleveland Browns sa ika-19 na round kan 1966 NFL Draft. Nagkawat siya sa college football sa Purdue University asin nag-atendir sa Niles McKinley High School sa Niles, Ohio.

## Toltolan
Dolyar kan Singapur

An **dolyar kan Singapur** (simbolo: **S$**; kodigo: **SGD**) iyo an opisyal na kwarta kan Republika kan Singapur. Binanga iyan sa 100 sentimo. Normal iyan na pigpapahalipot na may simbolo kan dolyar $, o S$ tanganing magin laen iyan sa ibang denominasyon nin dolyar na kwarta. An Monetary Authority of Singapore (MAS) iyo an nag-iisyu kan banknotes asin barya kan dolyar kan Singapur.

Poon kan 2022, an dolyar kan Singapur iyo an ika-10 sa pinakapigkakalakal na kwarta sa kinaban base sa halaga. Apwera sa saiyang gamit sa Singapur, an dolyar kan Singapur pig-aako man bilang kwarta sa Brunei segun sa Currency Interchangeability Agreement sa pag-ultanan kan Monetary Authority of Singapore asin Autoriti Monetari Brunei Darussalam (Monetary Authority of Brunei Darussalam). Siring man, an dolyar kan Brunei pig-aako man sa Singapur.

## Toltolan
Lingua Franca Nova

An **Lingua Franca Nova** pinahalipot bilang **LFN** asin midbid sa kolokyal bilang **Elefen**, iyo an pantabang na artipisyal na tataramon na orihinal na tinogdas ni C. George Boeree kan Shippensburg University, Pennsylvania, asin pina-urog kan dakol kan saiyang paragamit. An saiyang mga bokabularyo nakabase sa mga tataramon na Romanse, sinda iyo an Pranses, Italyano, Portuges, Espanyol, asin Katalan. An Lingua Franca Nova igwa nin mga ponemikong pagbaybay na nakabase sa 22 na letra gikan sa mga iskriturang Latin asin Siriliko. Bakong ordinaryo an LFN bilang sarong Internasyunal na artipisyal na tataramon huli ta igwa siya nin duwang opisyal na iskritura, minsan ngani an iskriturang Latin iyo an minalataw na de facto na mahiwas na piggagamit sa tataramon kisa sa iskriturang Siriliko.

An gramatika kan Lingua Franca Nova inspirado kan mga kreyol na mga tataramon na Romanse. Siring kan kadaklan na mga kreyol na tataramon, an Lingua Franca Nova igwa nin urog na pinasimpleng sistemang gramatika na pasil na adalan.

## Toltolan
Allen Ansay

Si **Allen Ansay** (namundag: Nobyembre 23, 2003) iyo an sarong Pilipinong aktor, modelo, asin parakanta. Namundag siya sa Sagñay, Camarines Sur, Filipinas. Nagin bantog si Ansay kaidtong 2019 kan siya nagbali sa reality show na *[[StarStruck (season 7)]]* kun saen siya dineklara na runner-up ni Kim de Leon.

Bantog siya huli sa saiyang papel bilang si Fonzie sa serye sa telebisyon na *[[Prima Donnas]]* asin naglataw man sa serye na *[[Magpakailanman]]*.

Kaidtong 2023, si Ansay nagkaigwa nin papel ni *Nero Sebastian Ferell* sa serye sa telebisyon na *[[Luv Is: Caught in His Arms]]*. Ginawadan siya sa 6th Philippine Empowered Man & Women of the Year 2023 kaiba an ibang Sparkle stars siring ki Sofia Pablo, Will Ashley, asin Jeff Moses.

## Personal na buhay
Namundag asin nagdakula si Ansay sa Filipinas. Kailusyon niya an kapwa aktor na si Sofia Pablo.

## Pilmograpiya
### Serye sa telebisyon

### Antolohiya sa telebisyon

### Serye sa onlayn

### Television Variety Show

### Television Talk Show

## Toltolan
Prayle

An **prayle** iyo an myembro kan saro sa mga mendicant orders na tinogdas kan ikakagduwa o ikakagtulong siglo; an termino nagkakalaen sa mendicants' itinerant apostolic character, pigsasagibo sa irarom kan hurisdiksyon kan sarong superior heneral, gikan sa urog nang daan na mga monastikong orden allegiance sa sarong monasteryo ginibong pormal sa paagi kan vow of stability. An prayle posibleng nasa banal na orden o magin sarong tugang na lalaki. An pinakasignipikanteng orden kan mga prayle iyo an Dominikano, Pransiskano, Augustinian, asin Carmelito.

## Toltolan
Taufik Rosman

Si **Taufik Rosman** sarong editor sa Malaysia Wikipedia. Ngunyan na 2023, pinagngaranan siyang Wikimedian kan Taon nin saro sa kagmukna kan Wikipedia na si Jimmy Wales sa taonan na okasyon kan Wikimania 2023.                                                                                                                                                                 

## Hilnga pa

* Listahan kan mga tawo nin Wikipedia

## Toltolan
AURORA (parakanta)

Si **Aurora Asknes** (namundag Hunyo 15, 1996)  bistado sa ngaran na **AURORA,**  sarong **Norwegian** na parakanta, parasurat ning kanta asin *record producer.* Namundag sa Stavanger asin nagdakula sa mga banwaan nin Høle asin Os, siya nagpoon magsurat kan saiyang inot na mga kanta asin nag-adal nin bayle sa edad na anom. Sagkod pakalaag kan iba niyang mga kanta ***online*** na naging bantog sa Norway,  kan 2014 nagpirma siya nin kontrata sa Petroleum Records, Decca asin Glasssnote Records  Nabisto si Aurora sa saiyang inot na *[[extended play]] (EP), [[Running with the Wolves]]* (2015), na yaon an sikat na kanta na *"[[Runaway]]".* Huri kan taon na idto, siya an nagtao ning *backing track* para sa sarong John Lewis Christmas advert, nagkakanta nin *cover* kan kanta ning Oasis, "Half the World Away".

An debut studio album ni Aurora, *All my Demons Greeting Me as a Friend (*2016) nakakua nin marahay na tuyaw. An panduwa niya na EP iyo an *Infections of a Different Kind (Step 1)* (2018) asin *A Different Kind of Human (Step 2)* (2019). Saiyang ikatulong *studio album* na *The Gods We Can Touch* iniluwas kan 21 Enero 2022.

An saiyang musika urog na ''electropop'', ''folk'', asin ''art pop''. Nagtogtog sana siya nin piano sa kapinonan kan saiyang karera, alagad kan huri napalabot an sadiri nia sa ''percussion'' asin iba pang aspeto nin paglukma nin musika.

Nagtabang man sya sa pagsurat para sa ibang mga parakanta, kaiba na sina *Icarus*, *Askjell*, *Lena*, *Travis*, *Tom Odell* asin *The Chemical Brothers*. Nag-ambag man sya ning mga kanta para sa magkapirang pelikula asin mga serye sa telebisyon, kaiba an *Girls*, *[[Frozen II]]* asin *[[Wolfwalkers]]*.

## Toltolan
Pasaporte kan Brunei

An **pasaporte kan Brunei** pig-iisyu sa mga namamanwaan kan Brunei para sa katuyohan na magbyahe sa ibang nasyon.

## Toltolan
Dolyar kan Brunei

An **dolyar kan Brunei** (simbolo: **B$**, Malay: *ringgit Brunei*, kodigo kan kwarta: *BND*), iyo an kwarta kan Sultanato kan Brunei poon kan 1967. Normal iyan na pigpapahalipot na igwa nin simbolo kan dolyar $, o alternatibong B$ tanganing mamidbidan iyan na laen sa ibang denominasyon kan dolyar. Binanga iyan sa 100 *sen* (Malay) o *cents* (Ingles). An dolyar kan Brunei pig-iisyu kan Brunei Darussalam Central Bank.

Sa irarom kan Currency Interchangeability Agreement kaidtong 1967, an dolyar kan Brunei mapupwedeng ribayan kan dolyar kan Singapur. Huli kaiyan, an dolyar kan Brunei pig-aako man sa Singapur bilang "customary tender"; siring man, an dolyar kan Singapur pig-aako man sa Brunei.

## Toltolan
Radětice (Tábor District)

**Radětice** (German: *Radietitz*) sarong munisipyo asin baryo sa Distrito nin Tabor sa South Bohemian Region kan Czech Republic. May about 200 ining residente. 

## Galeria

Ladawan:Radětice (okres Tábor) (4).jpg|Kapilya na may Kampanaryo
Ladawan:Radětice (okres Tábor) (7).jpg|Kapilya sa may lawod kan baryo
Ladawan:Radětice (okres Tábor) (5).jpg|Memorial para sa mga nagadan kan Enot na Gerang Pankinaban


## Toltolan
Monticello Conte Otto

An **Monticello Conte Otto** sarong banwaan asin *comune* sa probinsya kan Vicenza, Veneto, Italya. Nasa este ini kan SP248 na probinsyal na tinampo.

An mayor na atraksyon iyo an Villa Valmarana Bressan, ini inatribuir ki Andrea Palladio.

   

## Toltolan

## Gikan

* (Gogle Maps)
C. George Boeree

Si **Cornelis George Boeree** (Enero 15, 1952 — Enero 5, 2021) iyo an sarong Amerikanong sikologo asin propesor emeritus sa Shippensburg University, nag-espesyalisar sa personality theory asin kasaysayan kan sikolohiya.

## Buhay
Namundag si Boeree sa Badhoevedorp, near Amsterdam, sa Netherlands. Naglipat siya kaiba an saiyang magurang asin mga tugang na lalaki sa Estados Unidos kaidtong 1956 asin nagdakula sa Long Island, New York. Pinakasalan niya si Judy Kovarik kaidtong 1972 asin nagkaigwang tulong aking babayi. Naresibi niya an saiyang doctoral degree kaidtong 1980 gikan sa Oklahoma State University. He died on January 5, 2021, at his home in Shippensburg, Pennsylvania.

## Toltolan
Sillikers, New Brunswick

An **Sillikers** sarong rural na komunidad sa Northumberland County, New Brunswick.

Namumugtak ini sa Southwest Miramichi River sa kalabaan kan Highway 420.
Akiko Akasaka

Si **Akiko Akasaka** (赤坂 明子, *Akasaka Akiko*, namundag 14 May 1951) sarong Haponesang *[[cross-country skier]]*.

Nagkompetensya sya sa ''women's 5 kilometers'' sa ''1972 Winter Olympics''.  

## Toltolan

## Panluwas na Takod

* Akiko Akasaka sa Olympedia
Karl Schlyter

Si **Karl Schlyter** (Desyembre 21, 1879 — Desyembre 25, 1959) iyo an Swedish na abogado. Nagsirbi man siya bilang ministro kan hustisya sa peryodo na 1932—1936. Midbid man siya huli sa saiyang kontribusyon sa rebisyon kan procedural part kan Kodigo kan 1734 asin sa pormulasyon kan bàgong Penal Law kan 1864.

## Kaamayi kan buhay asin edukasyon
Namundag si Schlyter sa Karlskrona kaidtong Desyembre 21, 1879. An saiyang mga magurang iyo sinda , sarong senior lecturer, asin Augusta Elisabeth Cederberg. An saiyang lolo iyo si Carl Johan Schlyter na iyo an enot na propesor kan legal history sa law faculty kan Lund University.

Nag-adal man si Schlyter nin mga Romanse asin Nordic languages asin pilosopiya sa Lund University. Rinibayan niya sa huri an saiyang mga pig-aadalan na subject asin nakaresibi nin sarong degree sa ley gikan sa parehong unibersidad.

## Personal na buhay asin kagadanan
Pinakasalan ni Schlyter si Sigrid Elisabeth Scholander sa Lund kaidtong Hunyo 6, 1905. Pinsan siya ni Johan Thyrén na nagsirbi man bilang ministro kan hustisya. 

Nagadan si Schlyter kaidtong December 25, 1959.

## Toltolan
Martilyo asin asyab

An **martilyo asin asyab** (Unicode: ☭) iyo an simbolo na nangangahulogan na magrepresentar sa proletaryanong solidaridad, sarong pagkaburunyog sa pag-ultanan kan agrikultural asin industriyal na mga trabahador. Enot na iyan na inadaptar durante kan Rebolusyon na Ruso sa katapusan kan World War I, an martilyo nagrerepresentar sa mga trabahador asin an asyab nagrerepresentar sa mga paraoma.

Pagkatapos kan World War I (na kun saen an Emperyong Ruso nag-withdrew kaidtong 1917) asin an Russian Civil War, an martilyo asin asyab nagin mas piggagamit bilang simbolo para sa pagtrabaho sa laog kan Soviet Union asin para sa international proletarian unity. Suminunod sa disolusyon kan Soviet Union sa katapusan kan Cold War, an martilyo asin asyab nagdanay na komun sa Rusya asin iba pang mga dating republika kan Soviet. Nagin komun an martilyo asin asyab sa huring self-declared na sosyalistang estado siring kan Kuba, Tsina, Amihanan na Korea, Bietnam, asin Laos.

## Toltolan
Sardinas bilang kakanon

An mga **sardinas** iyo an mga masustansyang sira na pigkokonsumo kan mga tawo asin bilang kakanon man kan ibang mga espesye nin sira, gamgam sa dagat asin mga mamalyang tagadagat.

An terminong *sardine* enot na ginamit sa tataramon na Ingles durante kan kaamayi kan ika-15ng siglo, asin posibleng naggikan sa isla sa Mediterraneo na Sardinia, na kan panahon kadakol nin sirang sardinas.

## Nutrisyon

Sa Filipinas midbid iyan bilang "sardinas" maski na ngani bakong si aktwal na sirang sardinas, an sardinas iyo an pangenot na kakanon urog na kan mga pamilyang may hababang kita huli sa baratong presyo kan de latang sardinas. Komun man sindang piggagamit bilang mga relief goods sa oras kan kalamidad. An mga sardinas iyo an pinakapigdadakop na sira kan mga komunidad sa baybayon, siring kan mga nakaistar sa Manila Bay.


File:Sardine fish being dried under the Sun from Rosario, Cavite, Philippines.jpg|Sirang sardinas na pigbalad sa saldang sa Cavite, Filipinas


## Toltolan
Museo ni Ivo Andrić

An **Museo ni Ivo Andrić** () sarong museo namumugtak sa  Belgrade, an kabesera nin Serbia. Tinugdas kan 10 Oktobre 1976, ini idinudusay ki kagresibing premyo Nobel na si Ivo Andrić. Ini pigpapadalagan kan Belgrade City Museum.

An biblioteka may 4,502 na bibliograpikal yunit, amot na katiriponan nin mga retrato, kanigoan na personal na gamit ni Andrić, asin an kwartong adalan asin salon kan parasurat natimos an tunay na hitsura asin atmospera kan saiyang mga pagsasadiri.

## Historya
An Museo namukna' kan 10 Oktobre 1976 sa ri'gon kan dekreto kan Ministriya nin Syensia asin Kultura nin Serbia. Ini namumugtak sa apartment kun saen si Ivo Andrić nag'erok poon 1958 sagkod na siya nagadan.

## Kataytayan nin mga ladawan

Spomen-muzej Ive Andrića, Beograd, 01.jpg
Spomen-muzej Ive Andrića, Beograd, 06.jpg
Zgrada Muzeja Ive Andrića.jpg
Spomen-muzej Ive Andrića, Beograd, 02.jpg
Spomen-muzej Ive Andrića, Beograd, 09.jpg
Spomen-muzej Ive Andrića, Beograd, 14.jpg


## Hilnga man
* Turismo sa Serbia

## Toltolan

## Mga panluwas na takod
*
Tsismis

An **tsismis** iyo an sarong bagay na huringhuding dapit sa buhay kan may-buhay na negatibo (sarong negatibidad),  pakontra, o kabaliktaran, na nakasentro sa sarong tawo o grupo nin mga tawo. Piggigibo asin piggagamit ini kan mga **tsismoso** (lalaki) asin **tsismosa** (babae) huli sa udyok kan saindang sadiring inseguridad tanganing ibaba an ibang tawo, mantang pig-aangat man kan mga nagpapalakop kan mga tsismis an saindang sadiri asin para makamati nin pig-iisip o pigmamawot na "karahayan" o pagigin marhay sa mata kan iba na padapit sa sadiri.

## Toltolan
Panbobombang lagdoan sa Conventry

An **Panbobombang lagdoan sa Conventry** o **Conventry Blitz** (blitz: hale sa katagang Aleman na *[[Blitzkrieg]]* na boot sabihon "gerang sa kikilat" ) o **Coventration** nagpapanongod sa  seryeng pagbobombang sunod-sunod na nangyari sa Briton na siyudad nin Coventry. An  siyudad pigbombang pasige-sige kan Ikaduwang "Gerang Pankinaban kan Pwersa Ayreng Aleman (*[[Luftwaffe]]*). An pinakagrabeng mga atake kaini nangyari kan banggi nin 14&nbsp;Nobyembre 1940 asin nag'ayaw sagkod sa umagahon nin 15&nbsp;Nobyembre.

Sa bangging petsa 14 Nobyembre 1940 hanggan aga nin 15 Nobyembre, haros 500 mga Aleman na bombers nagpa-uran nin 150,000 na incendiary bombs asin sobra 500 tonelada nin high explosives sa industryal na syudad nin Conventry, na nagrunot nin 27 pabrikang panggera. Sa 568 katawo na nagkagaradan, mga 400 an natoprod na hustong dai na mamidbiran. Sa mga 60,000 na edipisyong labilabing narugmok, an katedral ni San Miguel an saro sa narunot.

## Toltolan
Pasaporte kan Malasya

An **pasaporte kan Malasya** (Malay: *Pasport Malaysia*) iyo an pasaporte na pig-iisyu sa mga namamanwaan kan Malasya kan Immigration Departament of Malaysia.

An pangenot na lehislatura na naggogobyerno sa produksyon kan mga pasaporte asin dokumento sa pagbyahe, an saindang pagrogaring kan mga tawong malaog asin mahale sa Malasya, asin an mga kaagid na sitwasyon iyo an Pasaporte Act. 1966.

Marikas na marhay an pagproseso kan aplikasyon asin renewal sa pasaporte kan Malasya, na an mga bàgong pasaporte parating pig-iisyu nin sarong oras pagkatawo na magbayad para sa mga normal kaso. An introduksyon kan passport renewal kiosks (KiPPas) sa mga sangay kan Immigration Department sa bilog na nasyon nagtotogot sa mga aplikante kan pasaporte na mag-apply asin magbayad na dai na kaipohan pang magpila sa mga passport application counters.

## Toltolan
Ringgit kan Malasya

An **ringgit kan Malasya** (simbolo: **RM**; kodigo kan kwarta: **MYR**; ngaran sa Malay: *Ringgit Malaysia*; dating **dolyar kan Malasya**) iyo an kwarta kan Malasya. Binanga iyan sa 100 *sen* (dating *cents*).Pig-iisyu an ringgit kan Central Bank of Malaysia.

## Etimolohiya

An katagang *ringgit* iyo an obsolete na termino para sa "giriting-giting" sa tataramon na Malay. An kataga orihinal na piggamit tanganing magpanongod sa serrated edges. An enot na Europeong barya na lakop na nagsirkular sa rehiyon iyo an Espanyol na "pidaso nin walo" o "cob", their crude appearance resembling stones, hence the word jagged. An dahilan kan pagkakaigwa asin sirkulasyon kan kwarta kan Espanya iyo an huli sa pagkontrol kan Espanya sa kataid na nasyon Filipinas.

An amay na inimprintang gikanan, an *Dictionary of the Malayan Language* poon kan 1812 magpanongod na sa ringgit bilang sarong yunit nin kwarta.

Sa modernong paggamit, an *ringgit* piggagamit haros solamente para sa kwarta. Huli sa komun na pamana kan tulong modernong kwarta, an dolyar kan Singapur asin an dolyar kan Brunei pig-aapod man na *ringgit* sa Malay (an mga kwarta siring kan US asin dolyar kan Australia pigtatradusir bilang *dolar*), minsan ngani sa ngunyan an dolyar kan Singapur komun na pig-aapod na *dolar* sa Malay. Tanganing ilaen sa pag-ultanan kan tulong kwarta, an kwarta kan Malasya iyo an pigpapanongod bilang *Ringgit Malaysia*, kaya ngani an opisyal na pagpahalipot asin an simbolo kan kwarta iyo an *RM*. Sa internasyonal, an ISO 4217 kodigo kan kwarta para sa ringgit kan Malasya iyo an *MYR*.

An mga ngaran sa Malay na *ringgit* asin *sen* opisyal na inadaptar bilang solamenteng opisyal na ngaran kaidtong Agosto 28, 1975. Dati sindang opisyal na midbid bilang dolyar asin cents sa Ingles asin ringgit asin sen sa Malay, asin sa ibang parte kan nasyon an paggamit nagpapadagos. Sa mga amihanan na estado kan Peninsular Malaysia, an mga  denominasyon kan 10 *sen* pig-aapod na *kupang* sa Amihanan na Malay asin pig-aapod na *pua̍t* (鏺/鈸) sa Penang Hokkien na pighuhuna na ginuno sa katagang Thai na *[[baht]]*. e.g. 50 *sen* iyo an *lima kupang* sa Malay o 'samah' sa diyalektong Kelantan asin *gōo-pua̍t* (五鏺/鈸) sa Hokkien. Sa mga komunidad na nagtataram nin Tamil sa Malaysia naggagamit nin *veḷḷi* (வெள்ளி) nangangahulugan na "pirak" sa Tamil tanganing magpanongod sa *ringgit*, mantang para sa *sen*, an katagang *kācu* (காசு) iyo an piggagamit, na kun saen an katagang Ingles na "cash" diyan ginuno.

## Toltolan
Zagvozd

An **Zagvozd** sarong baryo asin sentro nin munisipalidad kan Zagvozd sa Split-Dalmatia County, Croatia**.** Igwa ini nin mga tawo na maabot 767 kan taon 2011. 

## Munisipalidad
An Zagvozd sarong kapitolyo kan munisipyo nin kaparehong pangaran. Yaon dgdi an mga baryo kan: Biokovsko Selo, Krstatice, Rastovac, Rašćane Gornje, Župa, Župa Srednja, asin Zagvozd. An munisipalidad, may mga tawo na nagabot 1,642 (2001 sensus) - an 99% iyo mga etnikong Croats. 

## Saysay
Poon 1941 sagkod 1945, naging kabtang kan Independent State of Croatia an Zagvozd. Mga pirang 190 na buhay an nawara sa gera sa mga baryo kan Zagvozd asin Rastovac.  

An Zagvozd naging lugar kan pasakit asin pagpuho sa 18 na prayle asin sibilyan na ginibo kan Yugoslov Partisans sa taong 1945.  An saindang mga bangkay nadiskubre sa taong 2005.   An tatlosa mga biktima iyo nabisto bilang mga prayleng Franciscan hali sa baryo kan Široki Brijeg sa pag-aadal kan DNA na ginibo sa Split.  Sa taong 2007, an 15 na dai mabisto na mga bangkay ilinubong sa Zagvozd mientras an mga nabistong prayle ilinubong sa Široki Brijeg. 
## Kultura
Nagseselebrar an Zagvozd kan saindang aldaw na pagiging munisipalidad pag Hulyo 16 tanganing isabay sa lokal na selebrasyon kan kapiyestahan kan Our Lady of Mount Carmel. 

## Toltolan
Adelantado

An ***adelantado*** iyo an titulo na pigkakaptan kan sarong nobleng Espanyol sa serbisyo kan saindang hade durante kan Katahawan na Panahon. Ginamit iyan sa huri bilang sarong titulong militar na pigkakaptan kan ibang Kastilang *conquistadores* kan ika-15, ika-16 asin ika-17 na siglo.

An mga adelantados direktang ginawadan kan monarko nin karapatan na magin mga gobernador asin justices kan espesipikong rehiyon, na kun saen sinda pigtogotan na magsakyada, bilang karibay kan pagtao nin pondo asin pag-organisar kan inisyal na eksplorasyon, settlements asin pagpatoninong kan target na lugar sa ngaran kan Korona kan Kastilya. An mga lugar na ini parating yaon sa luwas kan hurisdiksyon kan nag-eeksistir na audiencia o viceroy, asin an mga adelantados otorisado na makipag-olay nin direkta sa Konseho kan mga Indyo.

## Toltolan
Korona kan Kastilya

An **Korona kan Kastilya** iyo an Medieval polity kan Rawis kan Iberia na nabilog kan 1230 bilang sarong resulta kan ikatulo asin depinitibong pagkaburunyog kan mga korona asin, ibang dekada sa kahurihurihi, an mga parlamento kan mga kahadean kan Kastilya asin León sa asensyon kan hadeng Kastilyano kan panahon na idto na si Ferdinand III, na magin bakanteng tronong Leones. Nagpadagos na iyan na mag-eksistir bilang suhay na entidad pagkatapos kan personal na union kaidtong 1469 kan mga korona kan Kastilya asin Aragon kaiba an kasal kan mga Katolikong Monarka sagkod sa promulgasyon kan Nueva Planta decrees ni Felipe V kaidtong 1715.

## Toltolan
Mary Racelis

Si **Mary Racelis-Hillsteiner** (namundag 1932) sarong Pilipinong sosyologo, antropologo, asin *development worker*. Naging miyembro kan faculty sa Ateneo de Manila University sa Pilipinas poon pa kan 1960, pinaka-inot siya na babaeng propesor sa unibersidad. 

Sa presente sarong *research scientist* sa Institute of Philippine Culture kan Ateneo de Manila University. An mga interes niya sa pagsiyasat kaiba an kadukhaan, pagiging urbanisado, sosyedad sibil, asin pag-uswag kan komunidad.

## Amay na Buhay asin edukasyon
Aki nin sarong Pilipinong ama asin Amerikanong ina, namundag si Racelis sa Manila, Philippines kan 1932.  Nagklase siya ning elementarya sa Pilipinas, bago naglipat sa Estados Unidos kaiba an pamilya kun sain siya nakakua sa saiyang diploma sa high school sa New York. Taong 1954, nakua nya an Bachelor of Arts, mayor sa sosyolohiya asin antropolohiya hali sa Cornell University duman sa Ithaca, New York

Taong 1955, nagbalik siya sa Pilipinas kaiba an agom niyang si Helmut Hollsteiner asin nagkua nin Master of Arts sa sosyolohiya sa University of the Philippines Diliman kan 1960. 

## Karera
Poon 1979 sagkod 1983, nag-ayon sya sa UNICEF sa New York bilang *Senior Policy Specialist, Family/Child Welfare and Women's Development* (1979-83). Si Racelis naging UNICEF Regional Director sa Este asin Timog Aprika (1983-92). Sa pagbalik niya sa Pilipinas taong 1992 bilang *Country Representative* kan Ford Foundation (1992-97), nagserbi sya poon pa kan 1997 bilang sarong konsultant sa gobyerno kan Pilipinas, UNICEF, asin manlainlain na internasyonal na ahensya. 

Taong 2003-04, siya na-appoint sa *Panel* kan *UN Secrretary General* sa U*nited Nations - Civil Society Relations.*  Nagtrabaho man siya sa mga isyu na sosyo-kultural asin *gender* para sa  *pro-poor stable tourism* sa Greater Mekong Subregion. 

Nagtutukdo sya nin mga kursong sosyolohiya asin antropolohiya sa Ateneo de Manila University asin University of the Philippines Diliman.

Si Racelis sarong miyembro kan board of trustees kan Philippine Rural Reconstruction Movement. 

## Onra
Taong 1975,  an De La Salle University ginawadan siya nin honorary Doctorate sa Social Sciences. 

Taong 2003, an  Ateneo de Manila University ginawadan siya nin honoraryong Doktor sa Humanidades.  

Taong 2001, si Racelis nanggana kan Philippine National Book Award, sa kategoryang Kasaysayan, para sa librong *Bearers of Benevolence: The Thomasites and Public Education in the Philippines*, na saiyang katuwang sa pagliwat si Judy Celine Ick. 

## Publikasyon

* *Making Philippine Cities Child Friendly: Voices of Children in Poor Communities* (2005)
* *Bearers of Benevolence: The Thomasites and Public Education in the Philippines*, co-edited (2001)

## Toltolan
Karl Shiels

Si **Karl Shiels** (Septyembre 15, 1971 — Hulyo 15, 2019) iyo an sarong aktor sa entablado asin sa pelikula na Irish.

Kabali sa saiyang mga papel sa entablado iyo an *[[Henry IV, Part 1]]*, *[[Penelope (Enda Walsh play)|Penelope]]*, *[[At Swim-Two-Birds]]*, *[[The Spanish Tragedy]]*, *[[The Duchess of Malfi]]*, *[[The Shadow of a Gunman]]* asin *[[This Lime Tree Bower]]*. Kabali sa saiyang mga papel sa pelikula iyo an *[[Fair City]]*, *[[Peaky Blinders (TV series)|Peaky Blinders]]* asin *[[Batman Begins]]*.

Bigla siyang nagadan sa edad na 47, na igwa nin dula na saiyang pigdidinirehe sa Dublin asin sarong nagpapadagos na papel sa pelikula bilang si Robbie Quinn sa *Fair City*.

## Toltolan